ঢাকা শহরের ওপর থেকে যানজট নিরসনের লক্ষ্যে খূলনা, বরিশাল বিভাগ ও বৃহত্তর ফরিদপুর অঞ্চলের সাথে চট্টগ্রাম ও সিলেট বিভাগের সাথে এবং মংলা থেকে চট্টগ্রাম বন্দরের মধ্যে সড়ক পথে দুরত্ব কমাতে ২০০১ সালে চাঁদপুর-শরীয়তপুর ফেরী সার্ভিস চালু শুরু করে খুলে দেয়া হয় খুলনা-চট্টগ্রাম মহাসড়ক। এতে স্থান ভেদে সড়ক পথে দুরত্ব হ্রাস পায় ১২০ কিলোমিটার থেকে ২৫০ কিলোমিটার। আর সময় বাচেঁ ২ ঘন্টা থেকে ৬ ঘন্টা। ফলে দক্ষিন ও দক্ষিন-পূর্বাঞ্চল থেকে দেশের দক্ষিন-পশ্চিমাঞ্চলের সাথে সড়ক যোগাযোগে সৃষ্টি হয় এক যুগান্তকারি পরিবর্তন। এই মহা সড়কটির কানেক্টিং রোড হিসেবে ব্যববহার করা হয় শরীয়তপুর জেলাকে। খোঁয়াজপুর থেকে আলুর বাজার ফেরীঘাট পর্যন্ত শরীয়তপুর জেলার অভ্যন্তরে ৪০ কিলোমিটার রাস্তা রয়েছে এই মহা সড়কে। যা বর্তমানে প্রায় পুরোটাই চলাচলের অযোগ্য। শুধু এই সড়কটিই নয় শরীয়তপুর সওজ এর আওতায় পরিচালিত প্রতিটি সড়কের উন্নয়ন-মেরামত কাজেই হয় সীহীন দূর্নীতি। সড়ক বিভাগে পেশাগত দায়িত্ব পালনার্থে কোন তথ্য চাইতে গেলে গণমাধ্যম কর্মীদের কখনোই তথ্য প্রদান করেননা কর্মকর্তারা।